rejauldu/bengali-wikipedia huggingface dataset:
মেজর জেনারেল রেজ্জাকুল হায়দার চৌধুরী বাংলাদেশ সামরিক বাহিনীর একজন সাবেক কর্মকর্তা। তিনি বাংলাদেশ রাইফেলসের মহাপরিচালক হিসেবে দায়িত্ব পালন করেছিলেন। ১০ ট্রাক অস্ত্র চোরাচালান মামলায় যে ১৪ জনের ফাঁসির আদেশ হয়েছিল তার মধ্যে তিনিও ছিলেন। যদিও ২০২৪ সালে তিনি এই মামলা থেকে খালাস পান।   কর্মজীবন  মেজর জেনারেল রেজ্জাকুল হায়দার চৌধুরী প্রতিরক্ষা গোয়েন্দা মহাপরিদপ্তরের (ডিজিএফআই) সাবেক মহাপরিচালক। ইতিপূর্বে তিনি বাংলাদেশ রাইফেলস এর মহাপরিচালকের দায়িত্ব পালন করেন।   ১০ ট্রাক অস্ত্র মামলা  ২০০৪ সালের ১ এপ্রিল চট্টগ্রামে দশ ট্রাক অস্ত্রের চালানটি ধরা পড়ে। ২০০৭ সালের ১১ জানুয়ারি জরুরি অবস্থা জারির পর তাকে বাধ্যতামূলক অবসর দেয়া হয়। ২০০৯ সালের ১৫ মে রাতে ওল্ড ডিওএইচএস এর বাসা থেকে এ মামলায় গ্রেপ্তার করা হয়। ২০১১ সালের ২৬ জুন সিআইডি আদালতে দশ ট্রাক অস্ত্র মামলার সম্পূরক চার্জশিট দাখিল করেন। ২০১১ সালের ২৯ নভেম্বর থেকে সাক্ষ্যগ্রহণের মধ্য দিয়ে শুরু হয়েছে বিচার কাজ। ৩০ জানুয়ারি ২০১৪ চোরাচালানের ঘটনায় করা বিশেষ ক্ষমতা আইনের মামলায় মেজর জেনারেল রেজ্জাকুল হায়দার চৌধুরী সহ ১৪ জনকে ফাঁসিতে ঝোলানোর রায় দেয় আদালত। অস্ত্র আইনের পৃথক দুটি ধারায় ১৪ জনের প্রত্যেককে দেয়া হয় যাবজ্জীবন ও সাতবছর করে দণ্ডাদেশ।  ২০২৪ সালের ১৮ ডিসেম্বর এই মামলায় তিনি রেজ্জাকুল হায়দার চৌধুরী, সাবেক স্বরাষ্ট্র প্রতিমন্ত্রী লুৎফুজ্জামান বাবরসহ ৪ জনকে খালাস দিয়েছেন হাইকোর্ট।  ২০২৫ সালের ১৪ জানুয়ারি, অস্ত্র আইনে করা আরেক মামলায় রেজ্জাকুল হায়দার চৌধুরী, লুৎফুজ্জামান বাবরসহ ৬ জনকে খালাস দিয়েছেন হাইকোর্ট।   তথ্যসূত্র    বহিঃসংযোগ  আন্তঃবাহিনী জনসংযোগ পরিদপ্তর  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:জীবিত ব্যক্তি বিষয়শ্রেণী:প্রতিরক্ষা গোয়েন্দা মহাপরিদপ্তরের মহাপরিচালক বিষয়শ্রেণী:বর্ডার গার্ড বাংলাদেশের মহাপরিচালক
মান্দার চাঁদওয়াদকর (জন্ম: ২৭ জুলাই, ১৯৭৬) হচ্ছেন একজন ভারতীয় টেলিভিশন অভিনেতা। তিনি হিন্দি এবং মারাঠী ভাষার স্বল্প দৈর্ঘ্যের চলচ্চিত্রে উপস্থিত হওয়ার পাশাপাশি বেশ কিছু থিয়েটারেও উপস্থিত হয়েছেন। তিনি বেশিরভাগ ক্ষেত্রে কমেডি চরিত্রে অভিনয় করেন এবং বর্তমানে তিনি সাব টিভিতে সম্প্রচারিত জনপ্রিয় ধারাবাহিক তারক মেহতা কা উল্টা চশমায় আত্মারাম তুকারাম ভিড় নামে গোকুলধাম সোসাইটির সম্পাদকের পাশাপাশি একজন শিক্ষকের চরিত্রে অভিনয় করছেন। তিনি ১৯৯৭ সাল হতে ২০০০ সাল পর্যন্ত দুবাইয়ে একজন মেকানিক্যাল ইঞ্জিনিয়ার হিসাবে কাজ করেছেন।  থিয়েটার ১৯৯৮ সালে, তিনি "প্রতিবিম্ব" নামে তার নিজস্ব থিয়েটার গ্রুপ গঠন করেন এবং সেখানে তিনটি হিন্দি / উর্দু ভাষার কমেডি নাটকে অভিনয় করেন। এছাড়াও তিনি বেশ কয়েকটি একক নাটক পরিচালনা করেছেন। তিনি হিন্দি ও মারাঠি উভয় ভাষার নাটকে সক্রিয় ছিলেন। তিনি হিন্দি ও মারাঠি ভাষায় সব মিলিয়ে প্রায় ৩০টির বেশি নাটকে কাজ করেছেন।  চলচ্চিত্রের তালিকা  সাল চলচ্চিত্র চরিত্র ভাষা উল্লেখ  মিশন চ্যাম্পিয়ন  কোচ / প্রশিক্ষক  মারাঠি   ২০০৮  ডঘাট তিস্রা আতা সাগালা ভিসারা  বিক্রয়িক   সাসু নম্বরি জাওয়াই দাস নম্বরি  স্বভূমিকা    গোলাবেরিজ  বাপু কেন   টেলিভিশন  সাল অনুষ্ঠান চরিত্র ভাষা ২০০৫  ডন ফুল এক ডাউটফুল  ডাক্তার  মারাঠি ২০০৮–বর্তমান  তারক মেহতা কা উল্টা চশমা  আত্মারাম তুকারাম ভিড়ে  হিন্দি ২০১৪  সিআইডি  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:ভারতীয় কণ্ঠাভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:হিন্দি টেলিভিশনের অভিনেতা
অর্থনৈতিক দমন (Economic repression) বলতে কিছু নির্দিষ্ট অর্থনৈতিক কর্মকাণ্ড বা ঐসব কর্মকাণ্ডের সাথে জড়িত সামাজিক দলগুলির উপরে বাধানিষেধ প্রয়োগ করার বিভিন্ন কর্মকাণ্ডকে বোঝায়। এটির বিপরীত ধারণাটি হল অর্থনৈতিক উদারীকরণ (economic liberalization)। অর্থনীতিবিদেরা উন্নয়নশীল দেশগুলিতে অর্থনৈতিক দমনের ব্যাপকতার ব্যাপারে মন্তব্য করেছে।Anne Krueger (1978) "Foreign Trade Attempts & Economic Development: Liberalization Attempts and Consequences"   অর্থনৈতিক দমনের মূল লক্ষ্য হল সুরক্ষাবাদ (protectionism)। জরিমানা এবং সুদের হার ও বিনিময় হারের উপরিসীমা স্থির করা অর্থনৈতিক দমনের কিছু উপায়।Raghbendra Jha, "Macroeconomics for Developing Countries", p. 393 Jagdish Bhagwati (1989) "Protectionism",   ব্যক্তিদের বিরুদ্ধে গৃহীত অর্থনৈতিক দমনের একটি পরিচিত রূপ হল কালোতালিকাভুক্তকরণ (blacklisting)।"Encyclopedia of American Civil Liberties", ed. Paul Finkelman, vol. 1: A-F (2006) , p. 150, article "Blacklisting" by Anthony Chase    তথ্যসূত্র   বিষয়শ্রেণী:ত্রুটিপূর্ণ প্রতিযোগিতা
রীতা কয়রাল (বা রীতা কায়রাল; আনুমানিক ১৯৫৯ - ১৯ নভেম্বর ২০১৭) একজন ভারতীয় বাঙালি অভিনেত্রী ছিলেন। তিনি বিশেষ করে তাঁর টেলিভিশন এবং চলচ্চিত্রের ভূমিকার জন্য পরিচিত। তিনি বেশ কয়েকটি ধারাবাহিক অপেরায় অধিকাংশ ক্ষেত্রে খলনায়ক হিসেবে বিবিন্ন চরিত্রে অভিনয় করেছেন এবং প্রায়ই মনামি ঘোষের সঙ্গে মা বা শাশুড়ির চরিত্রে অভিনয় করেছেন। তিনি যে পরিচালকদের সাথে  কাজ করেছিলেন তাঁদের মধ্যে ছিলেন প্রভাত রায়, অগ্নিদেব চ্যাটার্জি এবং অপর্ণা সেন। তিনি যাত্রাতেও (লোক থিয়েটারের একটি রূপ) অভিনয় করেছিলেন। রিতা কয়রাল কলকাতায় জন্মগ্রহণ করেন এবং আমৃত্যু সেখানেই বসবাস করে গেছেন। তিনি কলকাতা বিশ্ববিদ্যালয় থেকে হিসাববিজ্ঞানে বিএ এবং এমএ ডিগ্রি অর্জন করেন। পরে তিনি কলকাতার দূরদর্শন কেন্দ্রে সংবাদ পাঠক হিসেবে যোগ দেন।  তাঁর প্রথম বিয়ে হয়েছিল সৌমিত্র বন্দ্যোপাধ্যায়ের সাথে, যেটি ছিল একটি আনুষ্ঠানিক বিবাহ। সৌমিত্র বন্দ্যোপাধ্যায় একজন অভিনেতা ছিলেন, তিনি ২০০০ সালে ৪৬ বছর বয়সে মারা যান। বিখ্যাত অভিনেতা জহর গাঙ্গুলি ছিলেন রিতার মাতামহ। তাঁর দ্বিতীয় বিয়ে হয়েছিল এবং তাঁদের অমৃতা নামে একটি কন্যা হয়েছিল। দ্বিতীয় স্বামীর সঙ্গে তাঁর বিচ্ছেদ হয়ে গিয়েছিল। তাঁর একটি ছেলেও ছিল যে অল্প বয়সে মারা যায়।   কর্মজীবন  অনুপম খেরের ২০০০ সালের চলচ্চিত্র বাড়িওয়ালিতে রীতা কয়রাল আরেক ভারতীয় অভিনেত্রী, প্রযোজকের স্ত্রী কিরণ খের-এর জন্য কণ্ঠ দেন। কিন্তু কিরণ খের যখন চলচ্চিত্রে তাঁর ভূমিকার জন্য জাতীয় পুরস্কার পান তখন রিতাকে কৃতিত্ব দেওয়া হয়নি। নিয়ম অনুসারে, খেরের পুরস্কারের জন্য যোগ্য হওয়া উচিত ছিল না কারণ ভূমিকাটি ডাব করা হয়েছিল। কয়রাল দাবি করেছিলেন যে অনুপম খের তাঁকে পুরস্কারের অর্থের একটি অংশ দেবার প্রস্তাব করেছিলেন, কিন্তু কিরণ খের অস্বীকার করেন যে তাঁর অংশ ডাব করা হয়েছে। কয়রালের মৃত্যুর পর, টাইমস অফ ইন্ডিয়া দাবি করেছে যে তিনি সারাজীবন "তাঁর প্রাপ্য কৃতিত্ব থেকে বঞ্চিত হওয়ার ক্ষতকে লালন করেছেন"।  অভিনয়ের পাশাপাশি কয়রাল নাচের স্কুল চালাতেন। যকৃতের ক্যান্সারে আক্রান্ত হওয়ার পরও তিনি অভিনয় চালিয়ে যান, এবং ৫৮ বছর বয়সে কলকাতার হাসপাতালে মারা যান।   চলচ্চিত্রের তালিকা    আত্মজা (১৯৯৬)  আসুখ (১৯৯৯)  খেলাঘর (১৯৯৯)  পারমিতার এক দিন (২০০০)  বর আসবে এখুনি (২০০৮)  চিরদিনই তুমি যে আমার (২০০৮)  মন বলে প্রিয়া প্রিয়া (২০১১)  দত্ত বনাম দত্ত (২০১২)  গণেশ টকিজ (২০১৩)  উইণ্ডো কানেকশন (২০১৪)  বড় বউ  গুণ্ডা  জীবন নিয়ে খেলা (১৯৯৯)  রাজমহল (২০০৫)   টেলিভিশন    মলিনা চ্যাটার্জি চরিত্রে, রাখি বন্ধন (পরে চৈতালী চক্রবর্তী তাঁর স্থলাভিষিক্ত)  চারু চরিত্রে, সাত পাকে বাঁধা  এক আকাশের নিচে (২০০০ - ২০০৫) ( জি বাংলা )  কোন সে আলোর স্বপ্ন নিয়ে  বিন্নি ধানের খই  সোনার হরিণ  স্বাদে আহ্লাদে  সাবিত্রী ঘোষ চরিত্রে, স্ত্রী   পরমা সেন চরিত্রে, মৌচাক    সুপ্রিয়া দেবীর (জননী) দ্বিতীয় কন্যা এবং পার্থ মুখোপাধ্যায়ের স্ত্রী হিসাবে, জননী   তথ্যসূত্র    বহিঃসংযোগ   বিষয়শ্রেণী:বাঙালি অভিনেত্রী বিষয়শ্রেণী:২০১৭-এ মৃত্যু বিষয়শ্রেণী:১৯৫০-এর দশকে জন্ম
রণাসন রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা এবং গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। বর্তমানে এটি গুজরাত রাজ্যের উত্তর-পূর্ব দিকে অবস্থিত। রাজ্যটির রাজধানী ছিল রণাসন, যা রাজ্য গঠনের পর সবরকাণ্ঠা জেলায় অবস্থিত। এছাড়াও রাজ্যটিতে ছিল রাজধানী নিকটস্থ তালোদ পৌরসভা।   ইতিহাস  রাজ্যটির প্রতিষ্ঠাকাল সম্পর্কে সুস্পষ্ট ধারণা বিশেষ নেই৷ রাজ্যটি রেহবার হিন্দু ক্ষত্রিয় রাজগোষ্ঠির পারমার রাজবংশীয় রাজপুত দ্বারা শাসিত হতো৷Rajput Provinces of India – Ranasan (Princely State)  ১৯৪৩ খ্রিস্টাব্দের ১০ই জুলাই বরোদা রাজ্যতে সংযুক্ত হওয়ার জন্য সংযুক্তকরণের বিষয় হিসাবে এটি ঘোষিত দেশীয় রাজ্য হয়ে ওঠে৷ বৃহত্তর এজেন্সি গঠনের লক্ষ্যে পূর্ববর্তী ও পরবর্তী বহু দেশীয় রাজ্যের মতো এটিও বরোদা এজেন্সিতে স্থানান্তরিত হয়৷McLeod, John; Sovereignty, power, control: politics in the States of Western India, 1916–1947; Leiden u.a. 1999; ; p. 160 রাজ্যটির শেষ শাসক ঠাকুর যশবন্ত সিং রেহবার বরোদা রাজ্যে সংযুক্তি থেকে ভারতের স্বাধীনতালাভ অবধি নামমাত্র এই রাজ্যটি শাসন করতেন৷ ১ মে ১৯৪৯ খ্রিস্টাব্দে বরোদা একীভূতকরণের দলিল স্বাক্ষরিত করে ভারতীয় অধিরাজ্যে যোগদান করলে এই রাজ্যটিও ভারতের বোম্বে রাজ্যের অংশীভূত হয়৷  শাসকবর্গ রণাসন দেশীয় রাজ্যের শাসকগণ ঠাকুর উপাধিতে ভূষিত হতেন৷Ranasan Princely State  .... – ....                রাজসিংজী .... – ....                সুরসিংজী রাজসিংজী  .... – ....                গবীরদাসজী সুরসিংজী  .... – ....                আদেসিংজী গবীরদাসজী  .... – ১৭৬৮                ভরতসিংজী আদেসিংজী  ১৭৬৮ – ১৮০২                খুমানসিংজী আদেসিংজী   ১৮০২ – ১৮২৮                মাকনসিংজী খুমানসিংজী ১৮২৮ – ১০..                রাইসিংজী মাকনসিংজী  ১০.. – ১৮৭৯                বাজেসিংজী সর্তানসিংজী ১৮৭৯ – ১৮৪২                লালসিংজী নরসিংজী  ১৮৪২ – ১৮..                সর্তানসিংজী করণসিংজী  ১৮..- ৫ ফেব্রুয়ারি ১৮৯০         হামিরসিংজী বাজেসিংজী  ৫ ফেব্রুয়ারি ১৮৯০ – ২৮ এপ্রিল ১৯১৪  কিশোরসিংজী জীবতসিংজী ২৮ এপ্রিল ১৯১৪ – ৫ আগস্ট ১৯১৭  প্রতিসিংজী ফতেসিংজী  ৫ আগস্ট ১৯১৭ – ১৯৩৮         তখতসিংজী ফতেসিংজী  ২ ডিসেম্বর ১৯৩৮ – ১৯৪৭         যশবন্তসিংজী তখতসিংজী  তথ্যসূত্র  বিষয়শ্রেণী:গুজরাতের ইতিহাস বিষয়শ্রেণী:গুজরাতের দেশীয় রাজ্য বিষয়শ্রেণী:সবরকাণ্ঠা জেলা বিষয়শ্রেণী:রাজপুত বিষয়শ্রেণী:১৯৪৩-এ ভারতে বিলুপ্ত
অরুণাচল প্রদেশ ফুটবল দল হল ভারতের অরুণাচল প্রদেশ রাজ্যের প্রতিনিধিত্বকারী ফুটবল দল, যারা সন্তোষ ট্রফিতে নিয়মিত অংশগ্রহণ করে। অরুণাচলের সাব-জুনিয়ার্স দল ২০১৮ হিরো সাব-জুনিয়র্স বয়েজ ন্যাশনাল চ্যাম্পিয়নশিপ এবং ২০১৯ হিরো সাব-জুনিয়ার্স গার্লস ন্যাশনাল চ্যাম্পিয়নশিপে রানার্স আপ হয়েছিল। টুর্নামেন্টে, অরুণাচল প্রদেশের আপতানি সম্প্রদায়-এর তালো আনা পাঁচ ম্যাচে ১৫ গোল করে সর্বোচ্চ গোলদাতা ছিলেন।   খেলোয়াড়দের তালিকা  ২০২২/২৩ মরসুমের তালিকা:   সাফল্য   মীর ইকবাল হুসেইন ট্রফি  রানার্স-আপ (২): ২০১৮–১৯, ২০১৯–২০   তথ্যসূত্র   বিষয়শ্রেণী:সন্তোষ ট্রফির দল বিষয়শ্রেণী:অরুণাচল প্রদেশে ফুটবল
মাইক লুইস পেন্ডার্স (, ; জন্ম: ৩১ জুলাই ২০০৫; মাইক পেন্ডার্স নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসির হয়ে গোলরক্ষক হিসেবে খেলেন।  ২০২১ সালে, পেন্ডার্স বেলজিয়াম অনূর্ধ্ব-১৭ দলের হয়ে বেলজিয়ামের বয়সভিত্তিক পর্যায়ে অভিষেক করেছেন।  প্রারম্ভিক জীবন মাইক লুইস পেন্ডার্স ২০০৫ সালের ৩১শে জুলাই তারিখে বেলজিয়ামের মাসমেখেলেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পেন্ডার্স বেলজিয়াম অনূর্ধ্ব-১৭, বেলজিয়াম অনূর্ধ্ব-১৮ এবং বেলজিয়াম অনূর্ধ্ব-১৯ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০২১ সালের ৩রা সেপ্টেম্বর তারিখে তিনি ইতালি অনূর্ধ্ব-১৭ দলের বিরুদ্ধে ম্যাচে বেলজিয়াম অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3650264  তথ্যসূত্র  বহিঃসংযোগ               বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বেলজীয় পুরুষ ফুটবলার বিষয়শ্রেণী:ফুটবল গোলরক্ষক বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের অনূর্ধ্ব-১৭ আন্তর্জাতিক ফুটবলার বিষয়শ্রেণী:বেলজিয়ামের অনূর্ধ্ব-১৯ আন্তর্জাতিক ফুটবলার বিষয়শ্রেণী:রয়্যাল রেসিং ক্লাব খেংকের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ বিষয়শ্রেণী:বেলজীয় প্রবাসী পুরুষ ফুটবলার
এশীয় সোনালী বিড়াল বা সোনালী বিড়াল বা সোনালি বিড়াল () (বৈজ্ঞানিক নাম:Catopuma temminckii) হচ্ছে ফেলিডি পরিবারের Catopuma গণের একটি স্তন্যপায়ী বিড়ালজাতীয় প্রাণী।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১১২-১১৩।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৫   বর্ণনা  সোনালী বিড়াল বলিষ্ঠ, মাঝারি দেহের প্রাচ্যদেশীয় বিড়ালের মধ্যে বড় দলভুক্ত প্রাণী। এদের পা অপেক্ষাকৃত খাটো, থাবা বিশাল ও লেজ খুব বড় যা সম্ভবত গাছে বসবাসের জন্য অভিযোজিত। প্রাপ্তবয়স্ক এই প্রজাতির বিড়ালের দেহের দৈর্ঘ্য ৭৩-১০৫ সেমি এবং লেজ ৪৩-৫৭ সেমি। পুরুষ বিড়াল আকারে স্ত্রীর চেয়ে বড়।   বিস্তৃতি  সোনালী বিড়াল বাংলাদেশ ছাড়াও ভুটান, ভারত, মায়ানমার, নেপাল, চীন, থাইল্যান্ড, ইন্দোনেশিয়া, ভিয়েতনাম, লাওস, কম্বোডিয়া, মালয়েশিয়াসহ দক্ষিণ-পূর্ব এশিয়ায় পাওয়া যায়।   আরো দেখুন   বাংলাদেশের স্তন্যপায়ী প্রাণীর তালিকা   তথ্যসূত্র   বিষয়শ্রেণী:বাংলাদেশের স্তন্যপায়ী বিষয়শ্রেণী:সিঙ্গাপুরের স্তন্যপায়ী বিষয়শ্রেণী:বার্মার স্তন্যপায়ী বিষয়শ্রেণী:লাওসের স্তন্যপায়ী বিষয়শ্রেণী:মালয়েশিয়ার স্তন্যপায়ী বিষয়শ্রেণী:ইন্দোনেশিয়ার স্তন্যপায়ী বিষয়শ্রেণী:কম্বোডিয়ার স্তন্যপায়ী বিষয়শ্রেণী:ভিয়েতনামের স্তন্যপায়ী বিষয়শ্রেণী:থাইল্যান্ডের স্তন্যপায়ী বিষয়শ্রেণী:বিড়াল বিষয়শ্রেণী:১৮২৭-এ বর্ণিত স্তন্যপায়ী বিষয়শ্রেণী:নিকোলাস আইলওয়ার্ড ভিগর্স কর্তৃক নামকরণকৃত ট্যাক্সা বিষয়শ্রেণী:নেপালের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:ভুটানের স্তন্যপায়ী বিষয়শ্রেণী:চীনের স্তন্যপায়ী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। উল্লেখযোগ্য নয় ~মহীন (আলাপ) ১০:২৯, ১৩ সেপ্টেম্বর ২০১৮ (ইউটিসি) মোস্তফা কামাল (আইক্যান কনসালটেন্ট)   – (অপসারণের প্রস্তাবনা দেখুনলগ দেখুন) () জীবিত ব্যক্তির উল্লেখযোগ্যতার মাপকাঠিতে তিনি কি উল্লেখযোগ্য?  — ফেরদৌস • ০২:২২, ১১ সেপ্টেম্বর ২০১৮ (ইউটিসি)  দ্রুত অপসারণে  — সাফি ১৭:০৫, ১১ সেপ্টেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
গুরগাঁও কেন্দ্রটি হরিয়ানা রাজ্যের ১০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৯ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা গুলি হল হিন্দি, ইংরেজি, পাঞ্জাবি।  হরিয়ানার সবচেয়ে গুরুত্বপূর্ণ আসনগুলির মধ্যে অন্যতম হল লোকসভা গুরগাঁও আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ করণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।   ইতিহাস  গুরগাঁও লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি   লোকসভা কেন্দ্রটি হরিয়ানা রাজ্যের ৯০ টি বিধানসভা কেন্দ্রের মধ্যে ৯ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য হরিয়ানা বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৯ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৯টি বিধানসভা কেন্দ্রই তফসিলী উপজাতিদের জন্য সংরক্ষিত নয়। বিধানসভা কেন্দ্র গুলি হলঃ-   বাওয়াল বিধানসভা কেন্দ্র  এই বিধানসভা কেন্দ্রটি হরিয়ানা রাজ্যের ৯ টি বিধানসভা কেন্দ্রগুলির মধ্য একটি। এই কেন্দ্রটি সাধারণ-এর জন্য সংরক্ষিত৷   রেওয়ারী বিধানসভা কেন্দ্র  এই বিধানসভা কেন্দ্রটি হরিয়ানা রাজ্যের ৯ টি বিধানসভা কেন্দ্রগুলির মধ্য একটি। এই কেন্দ্রটি সাধারণ-এর জন্য সংরক্ষিত৷   পতৌদি বিধানসভা কেন্দ্র  এই বিধানসভা কেন্দ্রটি হরিয়ানা রাজ্যের ৯ টি বিধানসভা কেন্দ্রগুলির মধ্য একটি। এই কেন্দ্রটি সাধারণ-এর জন্য সংরক্ষিত৷   বাদশাপুর বিধানসভা কেন্দ্র  এই বিধানসভা কেন্দ্রটি হরিয়ানা রাজ্যের ৯ টি বিধানসভা কেন্দ্রগুলির মধ্য একটি। এই কেন্দ্রটি সাধারণ-এর জন্য সংরক্ষিত৷   গুরগাঁও বিধানসভা কেন্দ্র  এই বিধানসভা কেন্দ্রটি হরিয়ানা রাজ্যের ৯ টি বিধানসভা কেন্দ্রগুলির মধ্য একটি। এই কেন্দ্রটি সাধারণ-এর জন্য সংরক্ষিত৷   সোহনা বিধানসভা কেন্দ্র  এই বিধানসভা কেন্দ্রটি হরিয়ানা রাজ্যের ৯ টি বিধানসভা কেন্দ্রগুলির মধ্য একটি। এই কেন্দ্রটি সাধারণ-এর জন্য সংরক্ষিত৷    নূহ বিধানসভা কেন্দ্র  এই বিধানসভা কেন্দ্রটি হরিয়ানা রাজ্যের ৯ টি বিধানসভা কেন্দ্রগুলির মধ্য একটি। এই কেন্দ্রটি সাধারণ-এর জন্য সংরক্ষিত৷   ফিরোজপুর ঝিরকা বিধানসভা কেন্দ্র  এই বিধানসভা কেন্দ্রটি হরিয়ানা রাজ্যের ৯ টি বিধানসভা কেন্দ্রগুলির মধ্য একটি। এই কেন্দ্রটি সাধারণ-এর জন্য সংরক্ষিত৷   পুনাহানা বিধানসভা কেন্দ্র  এই বিধানসভা কেন্দ্রটি হরিয়ানা রাজ্যের ৯ টি বিধানসভা কেন্দ্রগুলির মধ্য একটি। এই কেন্দ্রটি সাধারণ-এর জন্য সংরক্ষিত৷  বর্তমান ও প্রাক্তন বিজয়ী সাংসদদের তালিকা:  গুরগাঁও কেন্দ্র বিজয়ী বর্তমান সাংসদ ভারতীয় জনতা পার্টি দলের সদস্য রাও ইন্দ্রজিৎ সিং  এবং তিনি গত তিন বারের সাংসদ।।   ২০০৯: রাও ইন্দ্রজিৎ সিং, ভারতীয় জাতীয় কংগ্রেস  ২০১৪: রাও ইন্দ্রজিৎ সিং, ভারতীয় জনতা পার্টি  ২০১৯:রাও ইন্দ্রজিৎ সিং, ভারতীয় জনতা পার্টি  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019   Prannoy Roy, Dorab R. Sopariwala . he Verdict:Decoding India's Elections (2019)   বহিঃসংযোগ     ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:হরিয়ানার লোকসভা কেন্দ্র বিষয়শ্রেণী:গুরুগ্রাম জেলা
ফকির শাহাবুদ্দীন (জন্ম: ?, ১৯২৪ - মৃত্যু: ২৮ নভেম্বর, ১৯৮৯) বিশিষ্ট রাজনীতিবিদ ও আইনজীবী ছিলেন। তৎকালীন ব্রিটিশ ভারতের গাজীপুরের কাপাসিয়ার ঘাগুটিয়া গ্রামে তিনি জন্মগ্রহণ করেন ও ২৮ নভেম্বর, ১৯৮৯ তারিখে ঢাকায় মৃত্যুবরণ করেন। ১৯৭২ সালে গঠিত খসড়া সংবিধান প্রণয়ন কমিটির অন্যতম সদস্য ছিলেন ও বাংলাদেশের সংবিধান রচনায় উল্লেখযোগ্য ভূমিকা পালন করেন। সংবিধানের বিধি মোতাবেক ১৯৭৩ সালে গণপ্রজাতন্ত্রী বাংলাদেশ সরকারের প্রথম এটর্নি জেনারেল হিসেবে নিযুক্ত হন।বাংলা একাডেমী চরিতাভিধান, সম্পাদক: সেলিনা হোসেন ও নূরুল ইসলাম, ২য় সংস্করণ, ২০০৩, বাংলা একাডেমী, ঢাকা, পৃ. ২৩২   প্রারম্ভিক জীবন   ঢাকা বিশ্ববিদ্যালয় থেকে স্নাতক সম্মান ডিগ্রীর পাশাপাশি স্নাতকোত্তর ও এল.এল.বি ডিগ্রী অর্জন করেন। ১৯৫২ সালের ফেব্রুয়ারিতে মহান ভাষা আন্দোলনে সক্রিয়ভাবে অংশগ্রহণ করেন। তৎকালীন পাকিস্তান সরকার স্থানীয় প্রশাসনের মাধ্যমে ২১শে ফেব্রুয়ারি থেকে ঢাকায় এক মাসের জন্য সভা-সমাবেশ ও মিছিল নিষিদ্ধ করে ১৪৪ ধারা জারি করে। এর পূর্বদিন অর্থাৎ ২০ ফেব্রুয়ারি রাতে ঢাকা বিশ্ববিদ্যালয়ের বিভিন্ন হলে ১৪৪ ধারা ভঙ্গ না করার সিদ্ধান্ত নিয়ে পৃথক পৃথক সভা অনুষ্ঠিত হয়। সন্ধ্যায় সলিমুল্লাহ হলে তার সভাপতিত্বে ১৪৪ ধারা ভঙ্গের সিদ্ধান্ত নেয়া হয়েছিল।  ১৯৫৫ সালে হাইকোর্টে ও ১৯৫৮ সালে সুপ্রিম কোর্টে আইন ব্যবসায় যোগদান করেন। গণতন্ত্রের মানসপুত্র হিসেবে পরিচিত হোসেন শহীদ সোহ্‌রাওয়ার্দীর জুনিয়র হিসেবে প্রায় ছয় বছর আইন ব্যবসা সম্পাদন করেন। ১৯৬২ সালে পাকিস্তান বার কাউন্সিলের সদস্যরূপে নির্বাচিত হন।   রাজনৈতিক জীবন  আওয়ামী লীগের প্রভাবশালী নেতা হিসেবে পরিচিতি ছিল তার। ১৭ ডিসেম্বর, ১৯৭০ তারিখে অনুষ্ঠিত পূর্ব পাকিস্তান প্রাদেশিক পরিষদের নির্বাচনে কাপাসিয়া এলাকা থেকে অংশগ্রহণ করেন ও সদস্যরূপে নির্বাচিত হন। ১৯৭১ সালের বাংলাদেশের স্বাধীনতা যুদ্ধেও বলিষ্ঠ ভূমিকা পালন করেন। মুজিবনগর সরকারের বিশেষ প্রতিনিধিরূপে শ্রীলঙ্কা, থাইল্যান্ড, জাপান, হংকং, সিঙ্গাপুর ও মালয়েশিয়া সফর করেন। এ সফর ছিল মূলতঃ বাংলাদেশের মহান মুক্তিযুদ্ধে জনমত গঠন করা। সেপ্টেম্বর, ১৯৭১ সালে জাতিসংঘে প্রেরিত মুজিবনগর সরকারের প্রতিনিধি দলের সদস্য সচিব ছিলেন তিনি।   তথ্যসূত্র   বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:১৯২০-এর দশকে জন্ম বিষয়শ্রেণী:১৯৮৯-এ মৃত্যু বিষয়শ্রেণী:বাংলাদেশী আইনজীবী বিষয়শ্রেণী:মুজিবনগর সরকারের প্রতিনিধি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের অ্যাটর্নি জেনারেল বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:২০শ শতাব্দীর পাকিস্তানি আইনজীবী বিষয়শ্রেণী:সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী
১৯৬৬ যুক্তরাজ্যের সাধারণ নির্বাচন ১৯৬৬ সালের ৩১ মার্চ রোজ বৃহস্পতিবার অনুষ্ঠিত হয়। ফলাফলটি ছিল ক্ষমতাসীন প্রধানমন্ত্রী হ্যারল্ড উইলসনের নেতৃত্বাধীন শ্রমিক দলের জন্য ভূমিধস বিজয়।  ১৯৬৪ সালে মাত্র ১৭ মাস আগে তার সরকার নির্বাচিত হওয়ার পর থেকে উইলসন একটি আগাম নির্বাচন ডাকার সিদ্ধান্ত নেন। গত নির্বাচনে মাত্র চারজন এমপির সংখ্যাগরিষ্ঠতা ছিল যা অকার্যকরভাবে কম। এই আগাম নির্বাচনের পর শ্রমিক দলের সরকার ৯৮ আসনের অনেক বেশি সংখ্যাগরিষ্ঠতা নিয়ে ফিরে আসে। এটি ছিল শেষ ব্রিটিশ সাধারণ নির্বাচন যেখানে ভোট দেওয়ার বয়স ছিল ২১। উইলসনের সরকার ১৯৬৯ সালে জনপ্রতিনিধিত্ব আইনে ১৮ বছর বয়সে ভোট দেওয়ার যোগ্যতা অন্তর্ভুক্ত করার জন্য একটি সংশোধনী পাস করে, যা ১৯৭০ সালে পরবর্তী সাধারণ নির্বাচনে কার্যকর হয়।  এটি ছিল ১৯৪৫ থেকে ১৯৯৭ সালের মধ্যে একমাত্র নির্বাচন যেখানে শ্রমিক দল পূর্ণ মেয়াদে টেকসই একটি কার্যক্ষম সংখ্যাগরিষ্ঠতা জয়লাভ করেছে। পরবর্তী সাতটি সাধারণ নির্বাচনে শ্রমিক দল শুধুমাত্র একবার (অক্টোবর ১৯৭৪) সংখ্যাগরিষ্ঠ আসন জিতবে এবং পাঁচটি নির্বাচনে রক্ষণশীলদের কাছে হেরে যাবে। এই নির্বাচনে শ্রমিক দল তাদের তৃতীয়-সর্বোচ্চ ভোট-শেয়ার (৪৮%) এবং ইতিহাসে দ্বিতীয় বৃহত্তম মোট ভোট (১৯৪৫ সালের নির্বাচনে ৪৯.৭% অর্জিত বৃহত্তম ভোট-শেয়ার) অর্জন করেছে বলে উল্লেখ করেছে।   ফলাফল  শ্রমিক দল নির্বাচনে খুব ভালো পারফর্ম করেছে এবং রক্ষণশীল বিরোধীদের বিরুদ্ধে তার পূর্বের সামান্য সংখ্যাগরিষ্ঠতা ৯৭টি আসনে বৃদ্ধি করেছে। তারা আগের নির্বাচনের তুলনায় ৪৮টি আসন বৃদ্ধি করেছে। এটি ৪৮ শতাংশ ভোট থেকে ৩৬৪টি আসন জিতেছে, যেখানে রক্ষণশীলরা ৪১.৪ শতাংশ থেকে ২৫৩টি আসন এবং উদারপন্থী দল ৮ শতাংশ থেকে ১২টি আসন পেয়েছে। শ্রমিকদের বিজয়ের একটি প্রধান কারণ ছিল ১৯৬০-এর দশকে দলের শ্রমিক-শ্রেণির সমর্থন পুনরুজ্জীবিত করা। এটি এখনও পর্যন্ত ৬৯ শতাংশে কায়িক শ্রমিকদের কাছ থেকে সর্বোচ্চ সমর্থন পেয়েছে, সেইসাথে ১৯৪৫ সাল থেকে অ-কায়িক শ্রমিকদের জন্য এটির সেরা পারফরম্যান্স। এটলি মন্ত্রিসভার জুনিয়র মন্ত্রীদের আধিপত্যের পাশাপাশি প্রধানমন্ত্রী উইলসন, রিচার্ড ক্রসম্যান, বারবারা ক্যাসেল এবং ফ্রাঙ্ক কাজিনদের মতো কর্মকর্তাদের উপস্থিতির মাধ্যমে সরকার দলের ডানপন্থী উভয়ের কাছেও আবেদন করেছিল। যদিও দলটি পরবর্তীতে টনি ব্লেয়ার (১৯৯৭, ২০০১) এবং কিয়ার স্টারমারের (২০২৪) অধীনে আরও বেশি আসনে জয়লাভ করবে, তবে ১৯৬৬ সালে তারা যে জনপ্রিয় ভোট জিতেছিল তার ৪৮% তা আর অতিক্রম হয়নি। কেন্দ্র|300x300পিক্সেল   নোট    তথ্যসূত্র    আরও পড়া    ব্রমহেড, পিটার। "1966 সালের সাধারণ নির্বাচন"। সংসদীয় বিষয় 19.3 (1966): 332-345।  বাটলার, ডেভিড ই. এবং অ্যান্টনি কিং। 1966 সালের ব্রিটিশ সাধারণ নির্বাচন (1966); স্ট্যান্ডার্ড পণ্ডিত অধ্যয়ন.   কাভানাফ, ডেনিস। অ্যান্ড্রু এস ক্রাইন্স এবং কেভিন হিকসন, সংস্করণে "1966: একটি সুযোগ নষ্ট করা"। হ্যারল্ড উইলসন: নীতিহীন প্রধানমন্ত্রী? : হ্যারল্ড উইলসনের পুনর্মূল্যায়ন (বাইটব্যাক পাবলিশিং, 2016) পৃষ্ঠা 39-56।  পিমলট, বেন। হ্যারল্ড উইলসন (HarperCollins, 1992) pp. 395–404.  শ্যাফার, বিবি "দ্য ব্রিটিশ জেনারেল ইলেকশন, 1964: এ রেট্রোস্পেক্ট", অস্ট্রেলিয়ান জার্নাল অফ পলিটিক্স অ্যান্ড হিস্ট্রি (1965) 11#1 পৃ. 7-22,   বহিঃসংযোগ    ইউনাইটেড কিংডম নির্বাচনের ফলাফল-সারাংশ ফলাফল 1885-1979      ইশতেহার    অ্যাকশন নট ওয়ার্ডস: দ্য নিউ কনজারভেটিভ প্রোগ্রাম, 1966 কনজারভেটিভ পার্টি ম্যানিফেস্টো  সিদ্ধান্তের জন্য সময়, 1966 লেবার পার্টির ইশতেহার  সকল মানুষের জন্য: 1966 সালের লিবারেল প্ল্যান, 1966 লিবারেল পার্টির ইশতেহার  বিষয়শ্রেণী:শ্রমিক দল (যুক্তরাজ্য) এর ইতিহাস বিষয়শ্রেণী:হ্যারল্ড উইলসন ১৯৬৬ বিষয়শ্রেণী:এডওয়ার্ড হিথ
বধুভু হল একটি ভারতীয় তেলুগু-ভাষা থ্রিলার নাটক টেলিভিশন সিরিজ যা লিখেছেন সাহানা দত্ত এবং পরিচালনা করেছেন পলুরি কৃষ্ণ। শ্রী ভেঙ্কটেশ ফিল্মস এর ব্যানারে শ্রীকান্ত মোহতা এবং মহেন্দ্র সোনি প্রযোজিত, এতে অভিনয় করেছেন অভিকা গোর, আলী রেজা এবং নন্দু। এটি ৮ ডিসেম্বর ২০২৩ ডিজনি+ হটস্টার-এ প্রিমিয়ার হয়েছিল। এই সিরিজটি বাংলা হইচই সিরিজ ইন্দু-এর অফিসিয়াল রিমেক।  প্লট ইন্দু একটি রহস্যময় পরিবারে বিয়ে করতে চলেছেন। প্রথমে সঞ্জয়ের সাথে তার বিয়ে হওয়ার কথা ছিল কিন্তু তার বোন ভানু তার সাথে পালিয়ে যায়। বিয়ের আগের রাতে তার পরিবার বরের পরিবারের কাছ থেকে উপহার পায়। এর মধ্যে একটি কাঁঠাল রয়েছে যা মনে হয় সেলাই করা হয়েছে। পরিবার এটি একটি পাতা খুঁজে পেতে এটি খোলে।  ইন্দু পাতা নিয়ে তার নানীর কাছে যায় এবং জিজ্ঞেস করে এটা কী, যা চরম বিষাক্ত শয়তানের তূর্য। অন্যদিকে, আনন্দের পরিবারও উত্তেজনাপূর্ণ কারণ তিনিও তিনটি বিয়ে করার ব্যর্থ প্রচেষ্টা করেছিলেন এবং উভয় পরিবারই কোনো বাধা ছাড়াই বিয়েটি সম্পন্ন করতে চায়।  বিয়ের পরে এবং অনুষ্ঠানের মধ্যে, ইন্দু অনেক সন্দেহজনক ঘটনার সম্মুখীন হয় যা তাকে তার সমস্ত শ্বশুরবাড়ির উপর সন্দেহের দিকে নিয়ে যায়। এর মধ্যে, তার বোনের আত্মহত্যার খবর পরিবারে ঝড় তুলেছে এবং ইন্দু এই সিদ্ধান্তে পৌঁছেছে যে এই সমস্ত ফ্যাসাদের পিছনে রয়েছে আর্য।   পর্ব  পর্ব সংখ্যাপর্বের শিরোনাম       কাস্ট   অভিকা গোর - অঞ্জুরি ইন্দু চরিত্রে  নন্দু - আনন্দের চরিত্রে, ইন্দুর স্বামী  আলী রেজা - আর্য চরিত্রে   সৃজ রেণুকুন্তলা - সঞ্জয় চরিত্রে   উৎপাদন  সিরিজটি হল তেলুগু ২০২১ সালের হোইচোই সিরিজ ইন্দু এর রিমেক, সায়ন্তন ঘোষাল পরিচালিত। সিরিজের প্রধান ফটোগ্রাফি অভিকা গোর, আলি রেজা এবং নন্দু কাস্টে যোগ দিয়ে শুরু হয়েছিল। সিরিজটি ঘোষণা করেছে ডিজনি+ হটস্টার।   অভ্যর্থনা  সিরিজটি ১২৩তেলুগু এবং এবিপি দেশম দ্বারা পর্যালোচনা করা হয়েছে, যারা এটিকে ৫ এর মধ্যে ২.৭৫ স্টার দিয়েছে। হিন্দুস্তান টাইমস এবং ওটিটিপ্লে সিরিজটিকে তাদের রিভিউতে ৫ টির মধ্যে ৩ স্টার রেট দিয়েছে।   তথ্যসূত্র   বহিঃসংযোগ  ডিজনি+ হটস্টার-এ বধুভু  বিষয়শ্রেণী:২০২৩-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতীয় রোমাঞ্চকর টেলিভিশন ধারাবাহিক বিষয়শ্রেণী:ভারতীয় নাট্য টেলিভিশন ধারাবাহিক